CELEX: 62017TN0312
Language: fi
Date: 2017-06-01 00:00:00
Title: Asia T-312/17: Kanne 1.6.2017 – Campbell v. komissio

31.7.2017   
            
            
               FI
            
            
               Euroopan unionin virallinen lehti
            
            
               C 249/31
            
         Kanne 1.6.2017 – Campbell v. komissio
   (Asia T-312/17)
   (2017/C 249/47)
   Oikeudenkäyntikieli: englanti
   
      Asianosaiset
   
   
      Kantaja: Liam Campbell (Dundalk, Irlanti) (edustaja: J. MacGuill, Solicitor)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 7.4.2017 tehdyn komission päätöksen, jolla kieltäydyttiin antamasta kantajalle oikeutta tutustua asiakirjoihin, jotka koskevat jäsenyysvelvoitteiden noudattamatta jättämistä koskevaa menettelyä, joka on aloitettu Liettuaa vastaan direktiivin 2010/64 (1) täytäntöönpanon väitetyn laiminlyönnin vuoksi.
            
         
      Oikeudelliset perusteet ja pääasialliset perustelut
   
   Kantaja esittää kanteensa tueksi viisi kanneperustetta.
   
               1)
            
            
               Ensimmäinen kanneperuste, jonka mukaan vastaaja ei ole arvioinut asetuksen N:o 1049/2001 mukaista asiakirjoihin tutustumista koskevaa pyyntöä konkreettisesti, mikä on vastoin asian kannalta merkityksellistä oikeuskäytäntöä.
            
         
               2)
            
            
               Toinen kanneperuste, jonka mukaan vastaaja on lainvastaisesti nojautunut eräisiin yleisiin olettamiin, mikä on vastoin asian kannalta merkityksellisessä oikeuskäytännössä esitettyjä periaatteita.
            
         
               3)
            
            
               Kolmas kanneperuste, jonka mukaan kunkin kyseessä olevan asiakirjan osalta ei ole suoritettu erityistä ja vaikuttavaa riskin arviointia, mikä on niin ikään vastoin asian kannalta merkityksellistä oikeuskäytäntöä.
            
         
               4)
            
            
               Neljäs kanneperuste, jonka mukaan vastaaja ei ole suorittanut erityistä ja vaikuttavaa tarkastelua siltä osin kuin kyse on mahdollisesta osittaisesta oikeudesta tutustua asiakirjoihin, mikä on vastoin oikeuskäytäntöä.
            
         
               5)
            
            
               Viides kanneperuste, jonka mukaan vastaaja on tehnyt ilmeisen arviointivirheen siltä osin kuin kyse on ylivoimaisen yleisen edun olemassaolosta niin ikään vastoin oikeuskäytännössä esitettyjä periaatteita.
            
         
      (1)  Oikeudesta tulkkaukseen ja käännöksiin rikosoikeudellisissa menettelyissä 20.10.2010 annettu Euroopan parlamentin ja neuvoston direktiivi 2010/64/EU (EUVL 2010, L 280, s. 1).